open-index/open-wikipedia-markdown huggingface dataset:
Bleu des Causses

**Bleu des Causses** on ranskalainen Languedocin alueella valmistettava sinihomejuusto. Juusto muistuttaa läheisesti Roquefort-juustoa, mutta sillä on oma ranskalainen AOP (*appellation d'origine contrôlée*) nimisuojansa.

Bleu des Causses muistuttaa läheisesti Roquefort-juustoa ja molemmilla juustoilla on myös hyvin samanlainen historia. Bleu des Causses-juustoa valmistettiin alkujaan tiloilla Etelä-Ranskan Caussesin alueella. Juustoa valmistettiin lehmänmaidosta ja lampaanmaidosta. Kun Roquefort-juusto sai ranskalaisen nimisuojan (*appellation d'origine contrôlée* eli AOC) osa juuston valmistajista ei voinut valmistaa juustoa samalla nimellä. Juuston valmistajat järjestäytyivät ja alkoivat tuottaa omaa juustoaan alun perin nimellä *bleu de l’Aveyron*. Myöhemmin alettiin käyttää nimeä *Bleu des Causses* ja juusto sai oman nimisuojansa vuonna 1953. 

AOP-status määrittelee tarkkaan juuston valmistusalueen ja valmistustavat. Nimisuojan mukaista valmistusaluetta muutettiin vuonna 1986 ja se on sittemmin käsittänyt Aveyronin maakunnan Campagnacin, Cornusin, Millaun, Peyreleaun ja Saint Affriquen kantonit, sekä Trierin (Gard) ja Escaletten (Hérault) kunnat Aveyronin ulkopuolella. Juusto kypsyy alueen kalkkikivikallioiden onkaloissa. Juusto kypsyy kalvoon käärittynä homekasvuston (*[[Penicillium roqueforti]]*) kukinnan jälkeen vähintään 70 ja enintään 190 päivää. 

Bleu des Causses saa ominaisen hajunsa sen kypsymisen aikana. Valmis juusto on norsunluun valkoista sinisen homeen ohella. Juusto on suhteellisen rasvaista. Se sopii tarjoiltavaksi esimerkiksi makeiden valkoviinien tai jälkiruokaviinien kanssa.

## Lähteet

## Aiheesta muualla
*AOP Bleu des Causses
Tp 45 (torpedo)

**Tp 45** (*Torped 45*) on niin kutsuttu kevyt torpedo. Tp 45 saapui asetyyppinä käyttöön vuonna 1995. Valmistaja on Saab Bofors Dynamics. Asetta käytetään ensi sijassa ASW-aseena eli sukellusveneitä vastaan, mutta sitä voidaan käyttää myös vihollisen pinta-aluksia vastaan. Sen omamassa on 320 kg, pituus 2,85 m ja läpimitta 40 cm. Torpedon tehokas toimintamatka on +/-20 km. Ohjaustapa on hydroakustinen ohjaus sekä tietokone-avusteinen lankaohjaus. Torpedo voidaan laukaista rannikkopuolustuksen kiinteistä maa-asemista, sukellusveneistä, merivoimien pinta-aluksista ja taisteluhelikoptereista. Käyttäjämaita ovat Pakistan, Ruotsi ja Suomi.

Tp 45:n seuraaja, Tp 47 on jo hyväksytty Suomen merivoimien asekalustoon.

## Lähteet
*https://www.fmv.se/en/Projects/New-lightweight-torpedo-system/ 
*https://saab.com/naval/weapon_systems/anti-submarine-and-anti-surface-warfare/lightweight-torpedo/
*https://web.archive.org/web/20141025113959/http://www.saabgroup.com/en/Naval/Precision-Engagement/Anti-Submarine-and-Anti-Surface-Warfare/Torpedo_45/Technical-specifications/  (archive.org:in sivu)
## Aiheesta muualla
*https://corporalfrisk.com/tag/torped-45/ 
### Viitteet
Lauri af Heurlin (professori)

**Lauri Olavi af Heurlin** (26. helmikuuta 1913 Helsinki – 29. huhtikuuta 1977 Helsinki) oli suomalainen taloustieteilijä ja Helsingin yliopiston kansantalouden professori.

Heurlinin vanhemmat olivat tilanomistaja, sosialidemokraattinen poliitikko Lauri af Heurlin ja näyttelijä Elli Tompuri. Hän pääsi ylioppilaaksi Helsingin suomalaisesta normaalilyseosta 1931 ja opiskeli taloustieteitä valmistuen filosofian kandidaatiksi 1935, lisensiaatiksi 1944 ja tohtoriksi 1945. Heurlin teki opintomatkoja Ranskaan, Ruotsiin ja Englantiin.

Lauri af Heurlin ja jatkosodassa kaatunut filosofian maisteri Pauli Korpisaari (1912–1941) esittelivät 1940 ensimmäisinä suomalaiselle yleisölle John Maynard Keynesin teoksessa *The General Theory of Employment, Interest and Money* esitettyjä ajatuksia. 

Heurlin toimi sodan jälkeen valtiovarainministeriön kansantaloudellisen osaston ja voimatalouskomitean sihteerinä. Hän oli Helsingin yliopistossa maa- ja metsätaloudellisen tiedekunnan opettajana ja Yhteiskunnallisen korkeakoulun kansantalouden vt.  professorina 1948–1953. Helsingin yliopiston kansantalouden professorina Heurlin oli 1959–1976. Hän hoiti vuodesta 1944 alkaen Helsingin maalaiskunnassa sijainnutta Tuomelan tilaa.

Lauri Olavi af Heurlin oli naimisissa vuodesta 1943 Aino Maria Velanderin (1913–1993) kanssa. Aino af Heurlin lahjoitti 1981 varat Suomen kulttuurirahaston yhteydessä toimivaan *Aino ja Lauri O. af Heurlinin rahastoon* joka tukee kansantaloudellista tutkimusta. 

Lauri af Heurlinin veli oli kansanedustaja Kaarlo af Heurlin.

## Teoksia
* *Hinta tarpeentyydytyksen säätäjänä*. Helsinki 1937
* *Kaupunkien yleisen keskinäisen palovakuutusyhtiön osakkaille : huomautuksia Asuntokiinteistöliiton johtohenkilöiden selitysten johdosta*. Helsinki 1938
* *Työllisyyden yleinen teoria* ; kirj. Lauri O. af Heurlin, Pauli Korpisaari. Helsinki 1940
* *Hinnanmuodostuksen monikäsitteinen tasapainotila vapaan kilpailun vallitessa*, Helsingin yliopiston väitöskirja. Kansantaloudellisia tutkimuksia 12. Kansantaloudellinen yhdistys, Helsinki 1944
* *[[Gustav Cassel]]*. Helsinki 1945
* *Syntyvyyden säännöstely ja väestöpolitiikka*. Otava 1945
* *Yhteiskunnan taloudellinen rakenne : opintosuunnitelma*. Työväen sivistysliitto, Helsinki 1949
* *The economic theory of agricultural production*. Annales Academiae scientiarum Fennicae. Series B 87,1. Suomalainen tiedeakatemia, Helsinki 1954
* *Kuka on vapaa?* ; kirj. Rauni Turkia, Osmo Jussila, Olavi Kaukola ja Lauri O. af Heurlin. Yleisradion julkaisusarja 9. Helsinki 1967
* *The problem of three commodities : a contribution to the theory of complementarity ans substitutability*. Helsingin yliopiston kansantaloustieteen laitoksen keskustelualoitteita 6. Helsinki 1974
* *Kansantaloustieteen tutkimuskohteet ja -menetelmät*. Ylioppilastuki, Helsinki 1971, 2. korj. painos Gaudeamus, Helsinki 1975
* *Näkökulmia maapolitiikkaan*. WSOY 1978

## Suomennoksia
* H. Winding Pedersen : *Kansantaloustieteen pääpiirteet*. Otava 1947 (alkuteos *Samfundsøkonomiens Grundtræk*)

## Lähteet
Luettelo Ranskan kansallispuistoista

**Luettelo Ranskan kansallispuistoista** käsittää yksitoista kansallispuistoa Ranskassa. Kolme niistä sijaitsee Ranskan merentakaisissa osissa.

## Lähteet
Brie de Melun

**Brie de Melun** (Seine-et-Marnen alue) juusto on AOP (Appellation d'Origine Contrôlée) suojattu, joten niillä saa kutsua vain näillä alueilla valmistettuja juustoja. Näiden juustojen maku on hienostunut ja omaa luokkaansa.

Maku on pehmeä ja kukkainen, tämä kuorijuusto valmistetaan raa'asta lehmänmaidosta. 

## Lähteet

## Aiheesta muualla
Brie de Meaux

**Brie de Meaux** on perinteinen juusto, jossa on vahva tuoksu ja maku. Nimensä Brie se on saanut Pariisin itäpuolella sijaitsevan pikkukaupungin mukaan, mutta nykyisin sitä valmistetaan paljon enemmän muualla esimerkiksi Seine-et-Marnen alueella.

Juusto valmistetaan pastöroimattomasta lehmänmaidosta, jota kuluu noin 25 litraa yhteen juustokiekkoon. Maitoa ei keitetä vaan sitä lämmitetään vain hieman siksi, etteivät maidossa olevat bakteerit kuolisi. Suolauksen jälkeen siihen lisätään penicillium candidum -hometta ja se laitetaan kosteille olkimatoille kellariin kypsymään. Kypsytyksen aikana, joka kestää noin 6–8 viikkoa, sen pinnalle tulee samettinen nukka homeesta.

Juuston nimi on ollut EU:ssa suojattu vuodesta 1980 lähtien.

## Lähteet

## Aiheesta muualla
Chaource

**Chaource** on Champagnen ja Burgundin väliseltä alueelta tuleva keskivahva valkohomejuusto. Ensimmäiset merkinnät siitä ​​ovat peräisin 1400-luvulta. Alun perin perheen arkikulutukseen tarkoitettu juusto sai tunnustusta 1800-luvulla. Silloin juustoa alettiin myymään markkinoilla ja suurkaupungeissa, kuten Pariisissa tai Lyonissa.

Chaource valmistetaan lehmänmaidosta. Ne muotoillaan sylinterin muotoisiksi, suolataan ja kypsytetään 2 viikosta 2 kuukauteen. Kypsytyksen jälkeen siinä on valkoinen samettinen homeesta muodostunut samettinen kuori. Puolipehmeän, hieman murenevan juuston rasvaprosentti on noin 25%.

## Lähteet

## Aiheesta muualla
* 
* 
*
Helix (televisiosarja)

**Helix** on yhdysvaltalainen Cameron Porsandehen luoma scifisarja. Sen esittäminen alkoi Yhdysvalloissa Syfyn kanavalla 10. tammikuuta 2014. Suomessa sarjaa on esittänyt Netflix.

Syfy ilmoitti huhtikuussa 2015 lopettavansa sarjan toisen tuotantokauden jälkeen.

Sarja alkaa kun ryhmä CDC:n tutkijoita lähetetään Arktiseen tutkimuslaitokseen selvittämään uuden virusepidemian mahdollista alkua.

## Näyttelijät

## Vastaanotto
Sarja on saanut enimmäkseen hyviä arvosteluja. Rotten Tomatoes -sivuston arvostelijat antoivat sille arvosanaksi 81&nbsp;%.

## Lähteet

## Aiheesta muualla
*
Babydoll

**Babydoll** on hihaton, naruolkaimin varustettu naisten yöasu, joka on koristeltu pitsimäisillä osilla tai voi olla myös virkattu. Babydoll on usein läpinäkyvä, ja materiaalina on usein polyesteria, elastaania tai silkkiä. Kuppiosat voivat olla muotoillut.

## Historia
Babydollin lanseerasi yhdysvaltalainen alusvaatesuunnitteija Sylvia Pedlar, joka tuotti niitä kangaspulan ollessa pahimmillaan vuonna 1942 toisen maailmansodan aikana. Malli tunnetaan nykyisin nimellä ”babydolls”. Vuoden 1956 elokuvassa *[[Nukkevaimo]]* (*Baby Doll*) näyttelijätär Carroll Baker oli nymfomaanin roolissa. Tästä alkoi adult style -suosio. Baby Doll -asusteet 1950- ja 1960-luvuilla muodostuivat toppiosasta ja lyhyestä istuvasta alaosasta. Lisäksi asussa oli elastinen vyötärö.

## Lähteet

## Aiheesta muualla
New Mexicon kuvernööri

**New Mexicon kuvernööri** (, ) on New Mexicon osavaltion päämies. Osavaltion 32. ja nykyinen kuvernööri on demokraattisen puolueen Michelle Lujan Grisham, joka aloitti virassa 1. tammikuuta 2019. Hän on New Mexicon toinen naiskuvernööri.

## Historia ja valtaoikeudet
Kuvernöörin virkanimitystä on käytetty nykyisen New Mexicon alueella jo vuodesta 1598 lähtien, kun alue oli osa Espanjan siirtomaaimperiumia. Alueen päädyttyä osaksi Yhdysvaltoja sillä oli aluksi erikseen sotila- ja siviilikuvernööri, jotka yhdistettiin samaksi viraksi vuonna 1848. Kun New Mexicon territorio perustettiin kolme vuotta myöhemmin, se sai oma kuvernöörin. Nykymuodossaan virka perustettiin 1912, kun New Mexico liittyi Yhdysvaltoihin 47. osavaltiona. Tuolloin ensimmäiseksi kuvernööriksi valittiin William C. McDonald. 

New Mexicon perustuslain mukaan hän on myös hallituksen päämies. Lisäksi kuvernöörillä on veto-oikeus New Mexicon uusiin lakiesityksiin. Hänen tehtäviin kuuluu muun muassa jokavuotinen osavaltion tila -puhe, tuomioiden muuntaminen tai armahtaminen, nimittää osavaltion korea-arvoiset virkamiehet ja valmistelee osavaltion budjetin. Mikäli kuvernööri ei kykene hoitamaan virkaansa, sitä toimittaa varakuvernööri.

Hän on osavaltion kansalliskaartin ylipäällikkö paitsi, jos Yhdysvaltain presidentti on ottanut sen komentoonsa. Mikäli kansalliskaartin resurssit ovat riittämättömät esim. mellakan tai kapinan kukistamisessa, kuvernööri voi myös määrätä osavaltion alueella kutsunnat.

## Valinta ja pätevyysvaatimukset
Kuvernööri valitaan suoralla kansanvaalilla. Virkakauden pituus on neljä vuotta ja virkakausien määrä on rajoitettu kahteen peräkkäiseen.

Osavaltion perustuslain mukaan kuvernööriksi voidaan valita sellainen henkilö, joka täyttää seuraavat ehdot:

* Yhdysvaltain kansalainen
* väh. 30-vuotias
* on asunut osavaltion alueella yhtäjaksoisesti väh. 5 vuotta ennen vaaleja

## Palkkio ja etuudet
Vuonna 2022 kuvernöörin vuosipalkka oli 110 000 dollaria. Kuvernöörin virka-asunto sijaitsee Santa Fessa.

Virkaan valittu henkilö saa elinikäisen oikeuden käyttää titteliä *The Honorable*.

## Luettelo kuvernööreistä

Lähde:

## Lähteet

## Aiheesta muualla
Bleu de Gex

**Bleu de Gex** on ranskalainen AOP (Appellation d'Origine Contrôlée) juusto, joka on peräisin Juravuoristosta. Siitä käytetään myös nimeä Bleu de Haut Jura tai **Bleu de Septmoncel**. Perinteinen maalaistaloissa tai osuuskunnissa pastöroimattomasta lehmänmaidosta sinihomejuusto, jota myydään isoina kiekkoina. Kirpeänmakuinen, kiinteä juusto. 

Raakamaito on peräisin Montbéliarde- ja Simmental-lehmiä alueelta (Jura-vuoret).

## Lähteet
Betty Shabazz

**Betty Shabazz** (s. **Betty Dean Sanders**, 28. toukokuuta 1934 Detroit, Michigan, Yhdysvallat – 23. kesäkuuta 1997 New York, Yhdysvallat), joka tunnettiin myös nimellä **Betty X**, oli yhdysvaltalainen opettaja ja kansalaisoikeusaktivisti. Hän meni naimisiin Nation of Islamin edustajan Malcolm X:n kanssa vuonna 1958. Miehensä salamurhan jälkeen vuonna 1965 Shabazz aloitti uran yliopistossa ja toimi aktivistina.

## Nuoruus
Betty Dean Sanders syntyi 28. toukokuuta 1934 teini-ikäisille Ollie Mae Sandersille ja Shelman Sandlinille. Hän vietti suurimman osan lapsuuttaan Detroitissa. 11-vuotiaana Sanders muutti asumaan liikemies Lorenzo Malloyn ja hänen vaimonsa Helenin kanssa. Helen Malloy oli paikallinen kansalaisaktivisti, joka järjesti boikotteja kauppoja vastaan, jotka syrjivät afroamerikkalaisia. 

Lukion jälkeen Sanders opiskeli Alabaman Tuskegee Institutessa. Häneen kohdistui Jim Crow -etelässä äärimmäistä rasismia. Sanders muutti 1953 pois Alabamasta New Yorkiin opiskelemaan Brooklyn State College of Nursingiin. Vaikka rasismi oli New Yorkissa vähäisempää, se vaikutti silti häneen voimakkaasti.

## Kuolema
Betty Shabazz kuoli tulipalosta aiheutuneisiin vammoihin 23. kesäkuuta 1997.

## Lähteet

## Aiheesta muualla
Dudley Sutton

**Dudley Sutton** (6. huhtikuuta 1933 – 15. syyskuuta 2018 Lontoo, Iso-Britannia) oli brittiläinen näyttelijä. Hän näytteli muun muassa *[[Lovejoy]]ssa*.

Sutton näytteli *Lovejoyssa* Tinker Dilliä, ja hän näytteli myös saippuasarjoissa *[[Emmerdale]]* ja *[[EastEnders]]*. Myöhemmin hän näytteli ohjaaja Joan Littlewoodin pienessä teatteriryhmässä.

Sutton kuoli syöpään Royal Trinity Hospice -sairaalassa Lontoossa syyskuussa 2018.
## Lähteet
Kuivajoentien alikulkusilta

**Kuivajoentien alikulkusilta** on rautatiesilta Oulu-Kemi-välisellä rataosuudella Iissä. Silta ei vuonna 2018 julkistun selvityksen mukaan täytä lujuusvaatimuksia. Silta on valettu 2016. Se on suunniteltu kestämään 35 tonnin akselipaino, mutta on rajoitettu tutkimuksen ansiosta 22,5 tonniin.

## Lähteet
Lys

**Lys** tai **LYS** voi tarkoittaa seuraavia:

* LYS, *Leading Yard Stick*, kilpapurjehduksessa käytettävä tasoitusjärjestelmä
* Lys, Leie, joki Ranskassa ja Belgiassa
* Lys (1785), Ranskan laivaston linjalaiva
* lys, *fleur de lys*, heraldinen lilja
* Lys, lyhenteenä: lysiini, aminohappo
* henkilöitä, Lys sukunimenä:
** Eva Lys (s. 2002), saksalainen tennispelaaja
* henkilöitä, Lys etunimenä:
** Lys Assia, oik. *Rosa Mina Schrärer* (1924–2018), sveitsiläinen iskelmälaulaja, ensimmäisen Eurovision laulukilpailun voittaja 1956
** Lys Mousset (s. 1998), ranskalainen jalkapalloilija.
The Equalizer

**The Equalizer** voi tarkoittaa seuraavia asioita:

* *[[Kutsukaa McCall]]* (*The Equalizer*), televisiosarja vuosilta 1985–1989
* *[[The Equalizer: Oikeuden puolustaja]]* (*The Equalizer*), vuoden 2014 elokuva
* *[[The Equalizer 2]]*, vuoden 2018 elokuva
* *[[The Equalizer 3]]*, vuoden 2023 elokuva
Trifenyylifosfiitti

**Trifenyylifosfiitti** (C18H15PO3) on orgaaninen fosforiyhdiste. Rakenteeltaan se on fenolin ja fosforihapokkeen esteri. Yhdistettä voidaan käyttää liuottimena ja orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa trifenyylifosfiitti on väriltään kellertävää tai väritöntä nestettä tai amorfista kiinteää ainetta. Trifenyylifosfiitti ei liukene veteen, mutta hydrolysoituu hitaasti veden vaikutuksesta. Yhdiste liukenee moniin orgaanisiin liuottimiin, mutta voi reagoida alkoholien kanssa vaihtoesteröintireaktiolla. Trifenyylifosfiitti ärsyttää ihoa, silmiä ja hengitysteitä aiheuttaen muun muassa yskää ja kurkkukipua.

Trifenyylifosfiittia valmistetaan fenolin ja fosforitrikloridin välisellä reaktiolla. Yhdistettä käytetään orgaanisen kemian synteeseissä muun muassa valmistettaessa alkoholeista alkyylihalogenideja, peptidisynteeseissä ja yhdisteen additiotuotetta otsonin kanssa käytetään happiradikaalien muodostamiseen. Tämän lisäksi ainetta voidaan käyttää stabiloimaan ja liuottamaan muoveja ja hartseja, sekä metallipintojen puhdistamiseen.

## Lähteet
Ruhnun kunta

**Ruhnun kunta** sijaitsee Länsi-Virossa, valtaosin Ruhnun saarella. Kuntaan kuuluu Ruhnun saaren lisäksi muutamia pikkusaaria pääsaaren länsipuolella. Ruhnun kunnassa oli vuoden 2018 alussa virallisesti 160 asukasta. Kunnan keskus on Ruhnun kylä.

## Sijainti
Ruhnu sijaitsee Riianlahden keskiosassa. Saarelta on matkaa Saarenmaalle runsaat 50 kilometriä ja Latvian Kuurinmaalle Kolkaan vajaat 40 kilometriä.

## Hallinto ja väestö
Ruhnu muodostaa yhdessä Muhun ja Saarenmaan kuntien kanssa Saarenmaan maakunnan. 
Ruhnun kunnassa on yksi kylä, Ruhnu.

Vuonna 2011 Ruhnun kunnassa oli 55 asukasta, joista 51 (92,7 %) oli virolaisia, 0 (0,0 %) venäläisiä ja 2 (3,6 %) muita kansallisuuksia.

## Kunnan symbolit
Ruhnu oli pitkään ilman virallista vaakunaa tai lippua. Ruhnu sai oman lipun ja vaakunan vuonna 2015.

## Liikenne
Ruhnulle on kesäaikaan laivayhteys Pärnusta ja Kuressaaresta sekä risteilyliikennettä. Ruhnulle on säännöllinen lentoyhteys talvisin: talvella 2018–2019, lokakuun alusta huhtikuun loppuun, FLN Frisia-Luftverkehr -yhtiö lentää torstaisin reitin Pärnu–Ruhnu–Kuressaare–Ruhnu–Pärnu..

## Lähteet

## Aiheesta muualla
Agkathés

**Agkathés** (; myös *Angathés*) on vuori Kreetan saaren läntisissä keskiosissa Kreikassa. Sen korkeus on  metriä.

Agkathés-vuori sijaitsee Chanián alueyksikössä Lefká Óri -vuorten ja Askýfoun ylätasangon itäpuolella. Sen ympärillä sijaitsevat muun muassa kylät Askýfou, Ímpros ja Así Goniá.

## Lähteet
Chásia (vuori)

**Chásia** () on vuori Thessalia ja Makedonian rajalla pohjoisessa Kreikassa. Sen korkeus on  metriä.

Chásia-vuori sijaitsee Thessalian alueeseen kuuluvan Tríkalan alueyksikön ja Länsi-Makedonian alueeseen kuuluvan Grevenán alueyksikön alueilla luoteeseen Metéoran alueesta. Chásia voidaan lukea osaksi Píndos-vuorten laajempaa aluetta. Sen pohjois- ja länsipuolella sijaitsee pohjoinen Píndos-vuoristo, ja etelä- ja itäpuolella Antichásia- ja Kamvoúnia-vuoret.

Chásian korkeimman huipun nimi on Krátsovo (Κράτσοβο). Muita korkeita huippuja ovat muun muassa Profítis Ilías (Προφήτης Ηλίας, ), Foniká (Φονικά, ), Valkanásia (Βαλκανάσια, ), Karaoúli (Καραούλι, ), Katályma (Κατάλυμα, ), Mesovoúni (Μεσοβούνι, ), toinen Profítis Ilías (Προφήτης Ηλίας, ) ja Neráida (Νεράιδα, ).

Deskátin kunnan osa Chásian kunnallisyksikkö ja Metéoran kunnan osa Chásian kunnallisyksikkö, kummatkin entisiä itsenäisiä kuntia, ovat saaneet nimensä vuoresta.

## Lähteet
Filiátes (vuori)

**Filiátes** ( eli *Óri Filiatón*, Όρη Φιλιατών, ”Filiáteen vuoret”) on vuori ja vuorijono Epeiroksessa luoteisessa Kreikassa ja pohjoisosaltaan myös Albanian puolella. Sen korkeus on  metriä.

Filiátes-vuoren Kreikan puoleiset osat sijaitsevat Thesprotian alueyksikön alueella. Vuoren korkeimman huipun nimi on Kótsion (Κότσιον) tai Theóstrougka (Θεόστρουγκα). Vuoren lähellä sijaitsevat Filiáteen kaupunki ja Filiáteen kunta ovat saaneet nimensä vuoresta.

Vuori on osa Natura 2000 -aluetta, johon kuuluu myös muun muassa läheinen Tsamantás-vuori.

## Lähteet
Geráneia

**Geráneia** () on vuori ja vuorijono Korinthian ja Länsi-Attikan rajalla Kreikassa. Sen korkeus on  metriä (joissakin lähteissä  metriä), pituus itä-länsisuunnassa noin 30 kilometriä ja leveys pohjois-eteläsuunnassa noin 5–10 kilometriä.

Geráneia-vuoren alue kuuluu Loutráki-Perachóra-Ágioi Theódoroin ja Mégaran kuntiin. Vuoren itäpuolella sijaitsevat Patéras-vuori ja Mégaran kaupunki, länsipuolella Loutrákin kaupunki ja lounaispuolella Korintin kannaksen kapeimmat kohdat.

Geráneian korkeimman huipun nimi on Makryplági (Μακρυπλάγι). Vuori on suojeltu Natura 2000 -alueena, jonka pinta-ala on  hehtaaria. Sen rikkaaseen kasvilajistoon kuuluu 950 eri lajia. Eteläosassaan vuori laskee Saroninlahteen jyrkkänä kalliorinteenä, joka tunnetaan nykyisin nimellä Kakiá Skála ja antiikin aikana Skironin kallioina.

## Lähteet

## Aiheesta muualla
Ísmaros

**Ísmaros** (), antiikin **Ismaros** (, ), on vuori Länsi-Traakiassa koillisessa Kreikassa. Sen korkeus on noin 700 metriä.

Ísmaros-vuori sijaitsee Rodópin alueyksikön alueella noin 18 kilometriä Komotinísta kaakkoon. Vuorella on noin 800 hehtaarin kokoinen suojelualue eläimille. Vuoren huipulla sijaitsee Kreikan ilmavoimien tutka-asema. Ísmaros on suosittu vaelluskohde, ja siellä kulkee Euroopan kaukovaellusreitti E6. Vuoresta on saanut nimensä sen länsipuolella sijaitseva Ismarída- eli Mitrikoú-järvi.

## Lähteet

## Aiheesta muualla
Kerdýlio

**Kerdýlio** () on vuori ja vuorijono (monikossa **Kerdýlia**, Κερδύλια) (myös Κερδύλλιo/Κερδύλλια, *Kerdýllio*/*Kerdýllia*) Makedoniassa Pohjois-Kreikassa. Sen korkeimman huipun korkeus on  metriä.

Kerdýlia-vuoret sijaitsevat Keski-Makedonian alueella Thessalonikin ja Sérresin alueyksiköissä lähellä Strymonikóslahden rantaa. Vuorten eteläpuolella sijaitsee Rentínan sola ja lounaispuolella Vólvi-järvi.

## Lähteet
Kouloúkonas

**Kouloúkonas** () eli **Talaía Óri** (Ταλαία Όρη), antiikin **Tallaia** (), on vuorijono Kreetan saarella Kreikassa. Sen suurin korkeus on  metriä.

Kouloúkonas-vuoret sijaitsevat Réthymnon alueyksikön alueella keskisellä Kreetalla lähellä saaren pohjoisrannikkoa. Ne ovat Ída- eli Psiloreítis-vuoren jatke pohjoiseen päin. Varsinaisesta Ída-vuoresta ne erottaa Mylopótamos-joen laakso. Vuorijonon korkeimmat huiput ovat Koutsotroúlos tai Koutsotroúlis (Κουτσοτρούλος/Κουτσοτρούλης, ) ja Kouloúkonas eli Tímios Stavrós (Κουλούκωνας/Τίμιος Σταυρός, ). Viimeksi mainittu on saanut toisen nimensä sen huipulla olevasta Pyhälle Ristille omistetusta kappelista.

Vuoret saivat antiikin aikaisen nimensä Kreetaa suojelleesta kreikkalaisen mytologian Talos-jättiläisestä, jonka kerrottiin asuneen vuorilla. Nykyisin Mylopótamoksen kunnan osa Kouloúkonaksen kunnallisyksikkö, entinen itsenäinen kunta, on saanut nimensä vuorista.

## Lähteet

## Aiheesta muualla
Antichásia

**Antichásia** (, ”Antichásian vuoret”) on vuorijono Thessaliassa keskisessä Manner-Kreikassa. Vuorten korkein huippu on Oxyá (Οξυά), jonka korkeus on  metriä. Toiseksi korkein huippu on Meterízi tai Meterízia (Μετερίζι(α), ).

Antichásia-vuoret sijaitsevat Tríkalan alueyksikön alueella pohjoiseen Tríkalan kaupungista. Niiden pohjoispuolella sijaitsevat Chásia- ja Kamvoúnia-vuoret, ja eteläpuolella Thessalian tasanko. Antichásian nimi viittaa Chásia-vuoreen ja tarkoittaa ”Chásiaa vastapäätä” olevaa. Elassónan kunnan osa Antichásian kunnallisyksikkö, entinen itsenäinen kunta, on saanut nimensä vuorista.

Antichásia-vuoret ovat merkittävää lintualuetta. Ne muodostavat yhdessä Metéoran alueen kanssa kaksi Natura 2000 -aluetta, joista toinen on luonto- ja toinen lintudirektiivin mukainen.

## Lähteet
Chásia

**Chásia** () tai **Chasiá** (Χασιά) voi viitata seuraaviin paikkoihin Kreikassa:

* Chásia, vuori Thessalian ja Länsi-Makedonian rajalla
* Chásia, Deskátin kunnan kunnallisyksikkö Grevenán alueyksikössä Länsi-Makedonian alueella
* Chásia, Metéoran kunnan kunnallisyksikkö Tríkalana alueyksikössä Thessalian alueella
* Fylí, aiempi Chasiá, kaupunki ja kunta Länsi-Attikan alueyksikössä Attikan alueella
Kteniás

**Kteniás** (, myös *Chteniás*, Χτενιάς), antiikin **Kreion** (, ), on vuori Peloponnesoksen niemimaan itäosassa Kreikassa. Sen korkeimman huipun korkeus on  metriä ja toiseksi korkeimman huipun Profítis Ilíaksen korkeus  metriä.

Kteniás-vuori sijaitsee Argoliin ja Arkadian alueyksiköiden rajalla. Se yhdistyy pohjoisessa Artemísio-vuoreen ja etelässä Parthénio- ja Párnonas-vuoriin. Vuori on osa Korintinlahdelta Argoliinlahdelle kulkevaa vuorijonoa, johon kuuluvat myös muun muassa vuoret Kyllíni, Olígyrtos, Trachý ja Lýrkeio.

Kreikkalaisessa mytologiassa vuori sai nimensä Kreios-nimisestä titaanista. Antiikin aikana vuorella oli Artemiille omistettu pyhäkkö.

## Lähteet
Lýrkeio

**Lýrkeio** (), antiikin **Lyrkeion** (, ), on vuori Peloponnesoksen niemimaan itäisissä keskiosissa Kreikassa. Sen korkeus on  metriä.

Lýrkeio-vuori sijaitsee Argoliin ja Arkadian alueyksiköiden rajalla. Se yhdistyy pohjoisessa Trachý-vuoreen ja etelässä Artemísio-vuoreen. Vuoren länsipuolella sijaitsee Mantíneian tasanko. Lýrkeio on osa Korintinlahdelta Argoliinlahdelle kulkevaa vuorijonoa, johon kuuluvat jo mainittujen vuorten lisäksi myös muun muassa vuoret Kyllíni, Olígyrtos ja Kteniás.

Vuoren korkeimman huipun nimi on Lesovíti (Λεσοβίτι). Toinen tärkeä huippu on Fragkokoúkoura (Φραγκοκούκουρα), jonka korkeus on  metriä. Vuori on suojeltu Natura 2000 -alueena yhdessä Artemísio-vuoren kanssa, ja se on merkittävää lintualuetta. Natura-alueen koko on noin  hehtaaria. Vuorelta saa alkunsa Ínachos-joki, ja sen rinteellä sijaitsee vuoresta nimensä saanut Lýrkeian kylä.

## Lähteet
Mávra Vouná

**Mávra Vouná** () on joukko vuoria ja kukkuloita Peloponnesoksen niemimaan luoteisosassa Kreikassa. Niiden suurin korkeus on noin 240 metriä.

Mávra Vouná, suomeksi ”Mustat vuoret”, sijaitsevat Akhaian alueyksikössä Dytikí Achaḯan kunnan alueella. Ne ovat osa Kotýchin ja Strofylián kosteikkojen kansallispuistoa ja Natura-aluetta, ja sijaitsevat sen pohjoisosassa Áraxoksen niemellä Pápaksen laguunin, Prókopos-järvilaguunin, Strofylián metsän sekä Patraksenlahden ja Joonianmeren välisellä alueella.

Vuoret ovat kalkkikiveä. Ne ovat saaneet nimensä kasvillisuutensa tummasta sävystä kaukaa katsottuna. Vuorilla kasvaa harvaa tammimetsää sekä matalaa frýganaa. Vuorten endeemisiin kasvilajeihin kuuluu muun muassa *[[Centaurea niederi]]* -asterikasvi.

## Lähteet

## Aiheesta muualla
Aivovuoto (täsmennyssivu)

**Aivovuoto** voi tarkoittaa seuraavia:

* aivovuoto, korkeakoulutetun työvoiman maastamuutto
* Aivovuoto, helsinkiläinen hip hop -kokoonpano
** *[[Aivovuoto (albumi)|Aivovuoto]]*, yhtyeen albumi.

## Katso myös

* Brain Drain
Mitsikéli

**Mitsikéli** () on vuori ja vuorijono pohjoisessa Píndos-vuoristossa Epeiroksessa luoteisessa Kreikassa. Sen korkeus on  metriä.

Mitsikéli-vuori sijaitsee Ioánninan alueyksikössä koilliseen Ioánninan kaupungista ja Pamvótida-järvestä. Sen nimi tulee slaavikielistä ja tarkoittaa ”Karhunpesää”. Vuori on osa Pohjoisen Píndoksen kansallispuistoa ja myös Natura-aluetta. Koko vuorijonon pituus on noin 35 kilometriä. Mitsikélin pohjoispuolella sijaitsee Týmfi-vuori, koillispuolella Lýgkos-vuori ja itäpuolella Lákmos-vuori. Vuoren rinteellä sijaitsee muun muassa Asprángeloin kylä.

Mitsikéli on suosittu vaelluskohde. Vuorella  metrin korkeudessa sijaitsee suoja vaeltajille.

## Lähteet

## Aiheesta muualla
Móvri

**Móvri** (, joskus myös Μώβρη) on vuori ja vuorijono Peloponnesoksen niemimaan luoteisosassa Kreikassa. Sen korkeimman huipun korkeus on 719 metriä.

Móvri-vuori sijaitsee Akhaian alueyksikössä Dytikí Achaḯan kunnan alueella. Vuoren nimi oli alun perin *Mavronéri* (Μαυρονέρι, ”Musta vesi”). Se lyhentyi frankkivallan aikana muotoon *Mávra* (Μαύρα, ranskaksi *Mauvre*), johon nykyinen nimimuoto perustuu.

Dytikí Achaḯan kunnan osa Móvrin kunnallisyksikkö, entinen itsenäinen kunta, on saanut nimensä vuoresta.

## Lähteet
Olígyrtos

**Olígyrtos** (), joskus myös korkeimman huippunsa mukaan *Skípiza* (Σκίπιζα), on vuori Peloponnesoksen niemimaan pohjoisissa keskiosissa Kreikassa. Sen korkeus on  metriä.

Olígyrtos-vuori sijaitsee Argoliin, Arkadian ja Korinthian alueyksiköiden rajalla. Se yhdistyy pohjoisessa Kyllíni-vuoreen, idässä Maínalo-vuoreen ja etelässä Trachý-vuoreen. Vuori on osa Korintinlahdelta Argoliinlahdelle kulkevaa vuorijonoa, johon kuuluvat mainittujen vuorten lisäksi myös muun muassa vuoret Artemísio, Lýrkeio ja Kteniás.

Olígyrtos-vuori muodostaa  hehtaarin kokoisen Natura 2000 -alueen, joka on suojeltu luontodirektiivin perusteella.

## Lähteet
Mavrovoúni

**Mavrovoúni** (, ”Musta vuori”) voi viitata seuraaviin:

* Mavrovoúni eli Flénga, vuori Píndos-vuoristossa Epeiroksen, Thessalian ja Länsi-Makedonian rajalla
* Mavrovoúni eli Kotýlaia, vuori Euboian saarella
* Mavrovoúni, vuori itäisessä Thessaliassa
* Mavrovoúni, Kroússia-vuorten korkein huippu Keski-Makedoniassa
* Mavrovoúni, Salamiin saaren korkein kohta Attikassa
* Mavrovoúni, yksi Arachnaío-vuoren huipuista Peloponnesoksella
* Mavrovoúni, yksi Lýrkeio-vuoren huipuista Peloponnesoksella
* Mavrovoúni, yksi Olígyrtos-vuoren huipuista Peloponnesoksella
* Mavrovoúni, yksi Párnitha-vuoren huipuista Attikassa

* Mavrovoúni, kylä Pogónin kunnassa Ioánninan alueyksikössä Epeiroksen alueella
* Mavrovoúni, kylä Kilelérin kunnassa Lárisan alueyksikössä Thessalian alueella
* Mavrovoúni, kylä Skýdran kunnassa Péllan alueyksikössä Keski-Makedonian alueella

* Montenegro, maan kreikankielinen nimi

## Katso myös

* Mávra Vouná, joukko vuoria Akhaiassa Peloponnesoksella
Mavrovoúni (Thessalia)

**Mavrovoúni** () on vuori Thessaliassa itäisessä Manner-Kreikassa. Sen korkeus on  metriä (toisen lähteen mukaan  metriä).

Mavrovoúni, suomeksi ”Musta vuori”, sijaitsee Lárisan alueyksikössä lähellä Egeanmeren rantaa, linnuntietä noin 35 kilometriä itään Lárisan kaupungista. Pienempi osa vuoren eteläpäästä on Magnesian alueyksikön alueella. Vuoren korkeimman huipun nimi on Skoútli (Σκούτλη). Mavrovoúnin pohjoispuolella sijaitsee Óssa-vuori ja eteläpuolella Pílio-vuori. Vuori on liuskekiveä ja kalkkikiveä.

Mavrovoúni-vuorella sijaitsee Polydéndrin metsä (*Dásos Polydendríou*). Vuori ja metsä muodostavat Natura 2000 -alueen, jonka pinta-ala on  hehtaaria.

## Lähteet
Órliakas

**Órliakas** () on vuori pohjoisessa Píndos-vuoristossa Makedoniassa Pohjois-Kreikassa. Sen korkeus on  metriä ja toiseksi korkeimman huipun korkeus  metriä.

Órliakas-vuori sijaitsee Länsi-Makedonian alueella Grevenán alueyksikössä. Sen pohjoispuolella sijaitsee Tsoúrgiakas-vuori ja länsipuolella Vasilítsa- ja Lýgkos-vuoret. Vuoren nimi palautuu etymologisesti nimimuotoihin *Órlygkas* (Όρλυγκας) ja *Órlynx* (Όρλυγξ), ”Ilvesvuori”.

Órliakas-vuori kuuluu Pohjoisen Píndoksen kansallispuistoon. Lisäksi se muodostaa yhdessä Tsoúrgiakaksen kanssa  hehtaarin kokoisen Natura 2000 -alueen. Vuorella elää Kreikassa harvinaisia eläimiä, ja se on merkittävää lintualuetta. Siellä kasvaa noin  lajia sieniä.

## Lähteet
Paramythiá (vuori)

**Paramythiá** (, ”Paramythián vuoret”) on vuori ja vuorijono Epeiroksessa luoteisessa Kreikassa. Sen korkeus on  metriä.

Paramythián vuoret sijaitsevat Ioánninan ja Thesprotian alueyksiköiden rajalla. Vuorten korkeimman huipun nimi on Gkorílas (Γκορίλας, myös Gorílas, Γορίλας, Koúrilas, Κουρίλας), mitä nimeä käytetään joskus koko vuorijonosta. Vuorten rinteellä sijaitsee muun muassa Paramythián pieni kaupunki.

Vuorten alue on osa  hehtaarin kokoista Natura 2000 -aluetta yhdessä Thýamis- eli Kalamás- ja Achérontas-jokien kapeikkojen kanssa. Vuorilta saa alkunsa Kokytós-joki.

## Lähteet
Pínovo

**Pínovo** (, ) eli **Plátsa** (Πλάτσα, Плаца) tai **Blátsa** (Μπλάτσα, Блаца) on vuori Makedoniassa Pohjois-Kreikassa. Sen korkeus on  metriä.

Pínovo-vuori sijaitsee Keski-Makedonian alueella Péllan alueyksikössä Kreikan ja Pohjois-Makedonian rajalla. Sen pinta-ala on noin 125 neliökilometriä, josta Kreikan puolella on noin 95 neliökilometriä. Vuoren korkeimman huipun nimi on Korfoúla (Κορφούλα). Muut korkeimmat huiput ovat Vísogkrant (Vísograd, Βίσογκραντ, ), Mýti (Μύτη, ) ja Kalógeros (). Vuori on pääasiassa saviliusketta ja kalkkikiveä.

Pínovo-vuoren alue muodostaa yhdessä läheisen Tzéna-vuoren kanssa Natura 2000 -alueen, jonka koko on  hehtaaria (noin 198 km²).

## Lähteet
Raid: World War II

**Raid: World War II** on Lion Game Lionin kehittämä ja Starbreeze Studiosin julkaisema ensimmäisen persoonan ammuntapeli. Peli on julkaistu vuonna  PlayStation 4, Windows ja Xbox One -alustoille. Peli sijoittuu toisen maailmansodan tapahtumiin. 

## Pelaaminen
Pelin tehtäviin kuuluvat muun muassa sabotaasi ja salamurhaus.
Pelissä on neljä hahmoa ja pelaajat voivat valita neljästä eri luokasta, joissa on omat kykynsä.

## Kehitys
Pelin on kehittänyt kroatialainen Lion Game Lion, joka on ollut kehittämässä ladattavaa sisältöä *[[Payday 2]]* -peliin.

## Vastaanotto
V2.fi antoi pelille 1/5 tähteä arvostelussaan.

IGN antoi pelille arvosanan 5/10 arvostelussaan.

## Lähteet

## Aiheesta muualla
* 
* 
* Viralliset verkkosivut
Profítis Ilías (Ródos)

**Profítis Ilías** () on vuori Ródoksen saarella Kreikassa. Sen korkeus on 798 metriä, ja se on saaren toiseksi korkein vuori.

Profítis Ilías sijaitsee Ródoksen pohjoisissa keskiosissa koilliseen saaren korkeimmasta vuoresta Attávyros-vuoresta. Vuoren nimi viittaa profeetta Eliaan. Vuori on osa kahta Natura 2000 -aluetta, joista toinen on luonto- ja toinen lintudirektiivin mukainen. Vuorella kasvaa muun muassa endeeminen *[[Centaurea lactucifolia]]* -asterikasvi.

Profítis Ilías -vuorella sijaitsee kaksi maailmansotien välisen italialaisvallan aikana rakennettua luksushotellia, *Élafos* (*Elaphos*) ja *Elafína* (*Elaphina*), jotka on kunnostettu. Vuorella sijaitsee myös samalla aikakaudella vuonna 1936 rakennettu huvila, joka oli tarkoitettu Benito Mussolinin eläkepäiviä varten.


ProfitasIliasSensuLato.JPG|Profítis Ilías -vuoren maisemia.
HotelElaphinaRhodes.JPG|Elafína-hotelli.
MussoliniHouseRodos (2).JPG|Mussolinin huvila.
Rhodos Eleousa R09.jpg|Rakennus italialaisvallan ajalta.


## Lähteet

## Aiheesta muualla
Títaros

**Títaros** () on vuori Makedonian ja Thessalian rajalla Kreikassa. Sen korkeus on  metriä.

Títaros-vuori sijaitsee Ólympos-vuoren länsipuolella Pierian ja Lárisan alueyksiköiden alueilla, suurimmaksi osaksi jälkimmäisen puolella. Lounaispuolella sijaitsee Kamvoúnia-vuori. Títaroksen korkeimman huipun nimi on Sápka (Σάπκα).

Títaros-vuori muodostaa Natura 2000 -alueen, jonka koko on  hehtaaria.

## Lähteet

## Aiheesta muualla
Trachý

**Trachý** () on vuori Peloponnesoksen niemimaan koillisissa keskiosissa Kreikassa. Sen korkeus on  metriä.

Trachý-vuori sijaitsee Argoliin ja Arkadian alueyksiköiden rajalla. Se yhdistyy pohjoisessa Olígyrtos-vuoreen ja etelässä Lýrkeio-vuoreen. Vuori on osa Korintinlahdelta Argoliinlahdelle kulkevaa vuorijonoa, johon kuuluvat mainittujen vuorten lisäksi myös muun muassa vuoret Kyllíni, Artemísio ja Kteniás.

## Lähteet
Tsoúrgiakas

**Tsoúrgiakas** () on vuori Makedoniassa Pohjois-Kreikassa. Sen korkeus on  metriä.

Tsoúrgiakas-vuori sijaitsee Länsi-Makedonian alueella Grevenán alueyksikössä. Sen ympärillä sijaitsevat kylät Alatópetra ja Aetiá. Vuoren eteläpuolella sijaitsee Órliakas-vuori. Tsoúrgiakaksen nimi palautuu slaavikieliin ().

Tsoúrgiakas-vuori kuuluu Pohjoisen Píndoksen kansallispuistoon. Lisäksi se muodostaa yhdessä Órliakaksen kanssa  hehtaarin kokoisen Natura 2000 -alueen.

## Lähteet
Tsamantás

**Tsamantás** ( eli *Óri Tsamantá*, Όρη Τσαμαντά, ”Tsamantáksen vuoret”) on vuori ja vuorijono Epeiroksessa luoteisessa Kreikassa ja pohjoisosaltaan myös Albanian puolella. Sen korkeimman huipun korkeus on  metriä.

Tsamantás-vuoren Kreikan puoleiset osat sijaitsevat Thesprotian alueyksikössä ja eteläosiltaan Ioánninan alueyksikössä. Vuoren korkeimman huipun nimi on Mourgkána (Μουργκάνα), mitä nimeä käytetään joskus myös koko vuoresta. Muut korkeimmat huiput ovat Stougkára (Στουγκάρα, ), Vertóp (Βερτόπ, ) ja Skitári (Σκητάρι, ). Tsamantás on myös kylä vuoren alueella Filiáteen kunnassa. Sen väkiluku on 71 (vuonna 2011).

Tsamantás on osa  hehtaarin kokoista Natura 2000 -aluetta, johon kuuluu myös muun muassa läheinen Filiátes- eli Óri Filiatón -vuori.

## Lähteet

## Aiheesta muualla
Seléna

**Seléna** () on vuori Lasíthi- eli Díkti-vuorilla Kreetan saarella Kreikassa. Sen korkeus on  metriä.

Seléna-vuori sijaitsee Lasíthin alueyksikössä Kreetan itäosissa lähellä saaren pohjoisrannikkoa, pohjoiseen Lasíthin ylätasangosta. Sen ympärillä sijaitsevat muun muassa Neápolin kaupunki sekä Tzermiádon ja Vrachásin kylät. Selénan itärinteessä sijaitsee Selinárin rotko.

Vuoren alue muodostaa  hehtaarin kokoisen Natura 2000 -alueen yhdessä eräiden muiden Lasíthi-vuorten huippujen sekä Lasíthin ylätasangon kanssa.

## Lähteet

## Aiheesta muualla
Stroúmpoulas

**Stroúmpoulas** () on vuori Kreetan saaren pohjoisosassa Kreikassa. Sen korkeus on 798 metriä.

Stroúmpoulas-vuori sijaitsee Iraklionin alueyksikössä noin 11 kilometriä länteen Iraklionin kaupungista. Se on Ída- eli Psiloreítis-vuoren pohjoinen jatke. Vuori näkyy hyvin Iraklioniin, ja erottuu sieltä katsottuna muista vuorista pyramidimaisen ja tulivuorimaisen muotonsa vuoksi. Vuoren nimi on peräisin venetsialaisvallan ajalta, jolloin venetsialaiset antoivat vuorelle nimen Italian Strombolin tulivuorisaaren mukaan.

Stroúmpoulaksen huipulla on Pyhälle Ristille (*Tímios Stavrós*) ja profeetta Elialle (*Profítis Ilías*) omistettu kappeli. Sen paikalla on mahdollisesti ollut antiikin aikainen pyhäkkö. Vuori on suosittu vaelluskohde, ja sen huipulta on hyvä näköala lähes kahteen kolmasosaan saarta. Vuoren juurella sijaitsee karstivajoama nimeltä Voulisméno Alóni.

## Lähteet

## Aiheesta muualla
Paavo Koskenhovi

**Paavo Antero Koskenhovi**, ent. **Kettunen** (2. maaliskuuta 1871 Joroinen – 28. syyskuuta 1942 Salo) oli suomalainen lääkäri, suomentaja ja suomalaisuusmies. 

Koskenhovin vanhemmat olivat maanviljelijä Paul Kettunen ja Hilda Augusta Wentin. Hänen ensimmäinen puolisonsa vuodesta 1899 oli Aini Kristiina Jurva (k. 1918) ja toinen vuodesta 1934 Lyyli Saarikko. Koskenhovi tuli ylioppilaaksi Kuopion lyseosta 1890 ja valmistui lääketieteen lisensiaatiksi 1899. Hän väitteli lääketieteen tohtoriksi Bostonissa Yhdysvalloissa 1921. Koskenhovi toimi kunnanlääkärinä Heinävedellä ja Paimiossa 1899–1905, rautatielääkärinä Salossa 1905–1920 ja yksityislääkärinä Yhdysvalloissa 1920–1937. Hän oli toimittamassa Duodecimin kahden muun jäsenen kanssa korjattua ja täydennettyä painosta *Sanaluettelo Suomen lääkäreille* -teoksesta (1898), julkaisi kirjasen *Kansallisuus- ja kielikysymyksestämme* (1907) ja käänsi Mikkel Hindheden teoksen *Ravintomme uudistus* (1907). Oman synnytyslaitoksen johtaja Salossa Koskenhovi oli 1904–1920. Aktiivinen suomalaisuusaatteen kannattaja Koskenhovi oli Suomalaisuuden Liiton perustajia ja toimi Salon Suomalaisen Seuran puheenjohtajana 1907–1910. Hän osallistui kunnalliselämään, avusti sanomalehtiä ja käänsi Emanuel Swedenborgin teoksia.

## Julkaisut
* *Kansallisuus- ja kielikysymyksestämme*, Helsinki : P. Virkkunen, 1907
;Suomennokset:
* Mikkel Hindhede, *Ravintomme uudistus : elä terveellisesti! : elä voimakkaana! : elä halvalla!*, Porvoo : WSOY, 1907.
* Ad. Czerny, *Lääkäri lapsen kasvattajana*, WSOY 1908
* Emanuel Swedenborg, *Uusi Jerusalemi ja sen taivaallinen oppi*, London : Swedenborg Society, 1938.
* Emanuel Swedenborg, *Taivas, sen ihmeet ja helvetti* (*De coelo et ejus mirabilibus*). Hyvinkää : Suomentaja, 1940. – Espoo: Nova Hierosolyma ry, [2016 
* G. Trobridge, *Swedenborgin elämä ja opetukset* Salo 1941

## Lähteet
Rufinus

**Rufinus** (lat.) tai **Rufinos** ( tai *Roufinos*) voi viitata seuraaviin:

* Pyhä Rufinus, useita pyhiä
* Rufinos (n. 200-luku), runoilija
* Rufinus Aquileialainen eli Tyrannius Rufinus (n. 345–410/411), roomalainen pappi, teologi, kirjailija ja kääntäjä
* Rufinus (n. 335–395), itäroomalainen konsuli ja pretoriaaniprefekti
Rauni Turkia

**Rauni Turkia** (23. kesäkuuta 1926 Kouvola – 6. maaliskuuta 2017 Helsinki) oli suomalainen valtiotieteen kandidaatti, kehitysyhteistyövirkamies ja suomentaja. Turkia oli virkamiehenä vuonna 1965 perustetussa Jaakko Iloniemen johtamassa kansainvälisen kehitysavuntoimistossa. Hän oli aiemmin työskennellyt kehitysyhteistyötehtävissä Pohjois-Afrikassa Tunisiassa 1960–1962. 

## Teoksia
* *Kuka on vapaa?* ; kirj. Rauni Turkia, Osmo Jussila, Olavi Kaukola ja Lauri O. af Heurlin. Yleisradion julkaisusarja 9. Helsinki 1967
* *Vietnam : Lohikäärmeenpojan maa* ; julkaisija Sosiaalihallitus ; kirjoittaja Tran Minh Canh ; asiantuntija-avustajat Anna Paljakka, Rauni Turkia ; muut kirjoittajat Annika Forsander ym. ; kuvat Kim Karlsson ym. VAPK-kustannus, Helsinki 1990 

## Suomennoksia
* Mary Stolz: *Annen pitkä kesä*: romaani. Otava 1960 (alkuteos *To tell your love*)
* Mary Stolz: *Tyttö tulee kaukaa*: romaani. Otava 1960 (alkuteos *Pray love, remember*)
* Michel Quoist: *Rukouksia elämän arjesta*. Suomen kirkon sisälähetysseura, Helsinki 1963, 10. painos Kirjaneliö, Helsinki 1985 (alkuteos *Prières*)
* Ignace Lepp: *Aikamme ateismin kasvot*. Avain-sarja 4. Suomen kirkon sisälähetysseura, Helsinki 1964 (alkuteos *Psychanalyse de l'athéisme moderne*)
* Carmen Bernos de Gasztold: *Ääniä Nooan arkista*; suom. Rauni Turkia; kansi ja kuvitus Osmo Visuri. Suomen kirkon sisälähetysseura, Helsinki 1965, 3. painos 1984 (alkuteos *Prières dans l'arche*)
* Carmen Bernos de Gasztold:  *Eläinten kuoro*. Sisälähetysseura, Helsinki 1968 (alkuteos *Choral de bêtes*)
* Ho Xuân Huong: *Kysymyksiä kuulle*; suomentaneet Rauni Turkia ja Kai Nieminen; valikoima, jälkisanat ja selitykset Rauni Turkia; vietnamin kielen asiantuntija Tran Le Dong. Nostromo, Helsinki 1992

## Lähteet
Saara Sihvonen

**Saara-Maria Sihvonen** (s. 18. huhtikuuta 1991 Helsinki) on kansainvälisesti menestynyt suomalainen malli. 179 senttimetriä pitkä Sihvonen aloitti uransa 19-vuotiaana *[[Suomen Huippumalli haussa]]* -kilpailusta vuonna 2010, jossa hän sijoittui toiseksi. Hänet otti talliinsa Toni Korpineva, joka edisti hänen uraansa alkaen muotimaailman kakkosmarkkinoilta eli Aasiasta ja Australiasta. Sittemmin Sihvosesta on *[[Cosmopolitan]]*-lehden mukaan tullut *[[Huippumalli haussa]]* -formaatin menestyneimpiin kuuluva löytö kansainvälisesti.

New Yorkissa Sihvonen on toiminut vaatemallina muun muassa Akriksen ja Club Monacon näytöksissä. Lontoossa hän on ollut Emilia Wicksteadin ja Mulberryn tehtävissä. Hän oli Suomen parhaiten ansaitseva malli vuonna 2017.

Sihvonen on toiminut mallina Chanelille, Yves Saint Laurentille, Mulberrylle, Pierre Balmainille, Célinelle, Armanille, Hermèsille, Hervé Légerille, Lacostelle ja Givenchylle. Hän on tehnyt myös muotijuttujen kuvauksia useisiin lehtiin, kuten *[[Elle|Elleen (USA)]]* ja *[[Marie Claire|Marie Claireen (USA)]]*.

Suomessa Sihvonen valittiin vuonna 2017 Raision uudeksi Elovena-tytöksi.

## Lähteet

## Aiheesta muualla
* Models.com
* Fashion Model Directory
* Instagram
Perche en Nocé

**Perche en Nocé** on kunta Pohjois-Ranskassa Ornen departementissa Normandian alueella.

Kunta muodostettiin 1. tammikuuta 2015, kun kuusi kuntaa yhdistyi. Yhdistyneet kunnat olivat Dancé, Colonard-Corubert, Nocé, Préaux-du-Perche, Saint-Aubin-des-Grois ja Saint-Jean-de-la-Forêt. Uuden kunnan hallintopaikaksi nimettiin Nocé.

Kunnan nähtävyyksiä on kartano *Manoir de Courboyer*. Se on yksi noin seitsemästäsadasta satavuotisen sodan jälkeen rakennetusta kartanosta Perchen historiallisen provinssin alueella. Kartano valmistui 1400-luvulla, ja se on yksi harvoista joka on avoinna vierailijoille. Kartano valittiin historiallisten monumenttien listalle vuonna 1981. Kartanossa toimii nykyään Perchen alueen luononpuiston (*Parc naturel régional du Perche*) keskus. Kartanoa ympäröivillä niityillä kulkevilla vaellusreiteillä voi nähdä muun muassa Perchenhevosia.


Tiedosto:Nocé_-_manoir_de_Courboyer_(2).jpg|Manoir de Courboyer
Tiedosto:Perche_Courboyer.jpg|Perchenhevonen


## Lähteet

## Aiheesta muualla
Pentti Rinta

**Pentti Rinta** (s. 1946) on suomalainen tekstiilitaiteilija ja vaatesuunnittelija, joka tunnetaan erityisesti Marimekolle vuosina 1969–1987 tekemistään töistä. Niistä tunnetuimpia on Marimekon ensimmäinen miesten puku *Kuski* (1972), vapaa-ajanpuku jota unisex-hengessä tehtiin myös naisten malleina. Rinta suunnitteli Marimekolle myös paljon kangaskuoseja ja naistenvaatteita.

## Lähteet
Nyrkkeilyn Euroopan-mestaruuskilpailut 1965

**Vuoden [[1965]] [[nyrkkeily]]n [[Nyrkkeilyn Euroopan-mestaruuskilpailut|Euroopan-mestaruuskilpailut]]** järjestettiin  22.–29. toukokuuta 1965 Berliinissä, Itä-Saksassa. Kisoihin osallistui 172 nyrkkeilijää 24 Euroopan maasta. Kilpailupaikkana oli Itä-Berliinissä Werner-Seelenbinder-Halle.

## Mitalistit

## Mitalitaulukko

## Suomen joukkue

## Lähteet
* Vuoden 1965 EM-kisat Itä-Berliinissä: Tulokset
Sukkanauhaliivi

**Sukkanauhaliivi** tai **sukkanauhavyö** on naisten alusvaate, lantiota ympäröivä vaatekappale johon on kiinnitetty ohuet sukkanauhat pitkien sukkien ylhäällä pitämiseksi.

Naisten pitkien sukkien historia alkaa 1800-luvulta, jolloin käytettiin käsin neulottuja sukkia. Myöhemmin myös silkkisukkia, jotka ulottuivat polven yläpuolelle ja sidottiin sukkanauhalla reiden ympäri. Naisten pitkät, sukkanauhoilla kiinnitettävät sukat poistuivat lähes kokonaan käytöstä 1970-luvulla sukkahousujen yleistyttyä. Sittemmin niiden käyttö on jälleen yleistynyt muussakin kuin eroottisessa pukeutumisessa. Sukkanauhasukat eivät hiosta, eikä niitä tarvitse riisua yhtä usein kuin sukkahousuja.

**Stay up -sukilla** tarkoitetaan naisten ohuita korkeavartisia sukkia, joissa on sisäpuolella silikoniraita. Se pitää sukat ylhäällä eikä sukkanauhaliivejä tarvita. Stay up -sukat keksittiin 1980-luvun lopulla.

## Sukat ja sukkanauhat
Sukkanauhat tai sukkanauhaliivit sisältävät 5–8 senttimetrin mittaiset elastiset nauhat. Kaksi tai kolme klipsiä molemmilla puolilla liiviä pitää sukat ylhäällä. Klipsit ovat metallia tai nykyään kumia tai muovisekoitetta. Materiaali on yleensä vartalon muotoinen. Sukkanauhoissa on yleensä säätövara.

Jotkut alusvaatteet kuten korsetit saattavat sisältää sukkanauhat, jolloin korsetti korvaa erillisen sukkanauhaliivin. 2000-luvulla sukkahousut ja stay up -sukat ovat korvanneet sukkanauhat. Kuitenkin osalla silikoniraita aiheuttaa osalla allergiaa tai hankaumia. Osa käyttäjistä on valinnut sukkanauhat myös terveydellisistä syistä esim. rakko- tai hiivatulehduksien takia. Toisaalta myös sukkahousut säännöllisessä mielletään huonommiksi hengittävyydeltään.

Sukkanauhat ja sukkanauhaliivit mielletään usein myös eroottisiksi, ja osa naisista haluaa pukeutua sukkanauhoihin myös erityistilaisuuksissa kuten häissä.

## Lähteet

## Aiheesta muualla
Emiliano García-Page

**Emiliano García-Page Sánchez** (s. 11. kesäkuuta 1968 Toledo, Espanja) on espanjalainen sosialistisen työväenpuolueen poliitikko. García-Page on Kastilia-La Manchan aluejohtaja vuodesta 2015 alkaen.

García-Page on alueellisen Kastilia-La Manchan sosialistisen työväenpuolueen pääsihteeri vuodesta 2012 alkaen. Hän oli Toledon pormestari vuosina 2007–2015.

García-Page on suorittanut oikeustieteen tutkinnon. 

## Lähteet
AGM-62 Walleye

**AGM-62 Walleye** on yhdysvaltalainen ohjattu liitopommi. Se on ollut lähinnä Yhdysvaltain laivaston käytössä. Valmistaja on Martin-Marietta. FFAR- ja HVAR- tyyppisiä (kuten *Tiny Tim* ja *Mighty Mouse*) rakettiaseita korvaamaan pyrkinyt pommityyppi oli kutsumanimeltä nimellä *TV-bomb*. Palveluskäytön AGM-62 Walleye aloitti 1963. Asetyyppi palveli 3 vuosikymmentä: 1960 - 1990 -luvuilla. Aseen kantama oli 16 mailia eli noin 26 km. Räjähdekärki saattoi olla joko konventionaalinen HE-räjähde (113 kg) taikka taktinen (kilotonni-luokan) ydinlataus. Pommin omamassa oli 2&nbsp;000 paunaa eli 908 kg. Pommia hyödynsivät seuraavat konetyypit: A-4 Skyhawk, F-4 Phantom II, A-6 Intruder, A-7 Corsair II ja F/A-18 Hornet. 

 

Pommityyppiä edelsi AGM-12 Bullpup, jota myös Saab J-35 Draken kykeni hyödyntämään.

## Lähteet
Alvor-luokka

**Alvor-luokka** oli Portugalin laivaston kolmen 1960-luvun lopulla valmistetun aluksen muodostama  partioveneluokka.

## Alukset
Luokan kaikki alukset valmistettiin Arsenal do Alfeitella Lissabonissa ja niiden aseistuksena oli joko yksi 20 millimetrin tykki tai kaksi 12,7 millimetrin konekivääriä.

## Lähteet
*

### Viitteet
Suomi–Ruotsi-maaottelu 1931

**Suomi–Ruotsi-maaottelu** vuonna 1931 käytiin Tukholmassa Tukholman Olympiastadionilla 29. ja 30. elokuuta. Vain miehet kilpailivat.
 
## Tulokset

## Lisätietoa
* taulukon yksiköt: s (alle 800 m juoksut), min s (muut juoksut), cm (korkeus, seiväs, pituus), m (muut kenttälajit)
* lajeissa pisteet: 5,3,2,1; viestissä pisteet 5,3
* 110 metrin aitajuoksussa Sjöstedt (S) sai ajan 14,8 s mutta hylättiin hänen kaadettuaan kolme aitaa
* 800 metrin juoksussa Michelsson (S) ja Björk (R) hylättiin
* 400 metrin juoksun voittotulos oli sama kuin Suomen ennätys
* 1000 metrin viestijuoksu koostui seuraavasti: 100 m + 200 m + 300 m + 400 m
* Kolmiloikassa ja seiväshypyssä voittotulos oli Ruotsin ennätys
* Parhaimmiksi urheilijoiksi valittiin Suomen Purje ja Ruotsin Svensson. Ruotsin Ny sai Norrköpingin urheiluystävien palkinnon. Ruotsin Lindblad sai Kabom-palkinnon. Urheilulehden hopeisen tuopin sai Suomen Strandvall. Lehtinen palkittiin tyylikkäimmästä suorituksesta.
 
## Lähteet
* Helsingin Sanomat 30.8. ja 31.8. v. 1931